
Cydnabyddiaeth AI:
Rwy’n cydnabod y defnydd o Cysill (Cysill Ar-lein) ar 5ed o Ionawr i wirio gramadeg fy ngwaith. 

 
Targedau o fy aseiniad blaenorol

	Targed
	Sut yr wyf wedi mynd i'r afael â hyn yn y gwaith hwn

	
Prawf ddarllen er mwyn osgoi gwallau esgeulus. Defnyddia cysgliad.com/cy/ i sicrhau cywirdeb ieithyddol. 

	Rwyf wedi derbyn cefnogaeth gan adran TGCH y prifysgol i wuchlwytho pecyn cysgliad yn ddogfen word. 

	 ddarllen mwy o lyfrau perthnasol, erthyglau a dogfennaeth Llywodraeth Cymru, Estyn wrth ymchwilio.


	Rwyf wedi ddefnyddio ddata gan llywodraeth Cymru, Estyn ac sefydliadau adnabyddus i cefnogi fy safbwynt.

	
I ddatblygu dull critigol drwyddi draw, gan gynnig safbwynt cyferbyniol pob cyfle posibl.
	Pryd roedd yna cyfle rwyf wedi ystyried ac ymchwilio i fewn i farnau ac safbwyntiau cyferbyniol eang.










   
Creu proffil cymunedol ar gyfer eich ysgol PAP1. Gan ddefnyddio llenyddiaeth berthnasol, awgrymwch ffyrdd y gallai'r ysgol ddefnyddio ei lleoliad a'i chymuned i gefnogi dysgu disgyblion.  
Yn yr aseiniad yma trafodir sut y gall ysgol benodol ddefnyddio ei hardal a'i chymuned i gefnogi dysgu ei disgyblion. Yn unol â chanllawiau BERA, ar gyfer ymchwil addysgol cyfeirir at yr ysgol fel Ysgol A yn yr aseiniad yma er mwyn cadw anhysbysrwydd yr ysgol (British Educational Research Association [BERA o hyn ymlaen] ,2024, t.15-16).  
Er mwyn cynnal gwybodaeth berthnasol o fewn cyd-destun i’r aseiniad gan beidio ag amlygu’r ysgol crëwyd proffil i ddisgrifio’r ysgol a’r ardal. Gan ystyried proffil Ysgol A trafodir dau syniad penodol. Yn gyntaf sut gall Ysgol A gefnogi ei chymuned ddwyieithog. Diddorol fydd ymchwilio i hyn oblegid ysgol cyfrwng Cymraeg ydy ysgol A, felly ystyrir y ddwy iaith o fewn un gymuned. Yn ail, trafodir sut gall Ysgol A ddefnyddio ei hardal leol a chyfagos i gefnogi dysgu gan ddefnyddio gwybodaeth o broffil yr ysgol i ddarparu awgrymiadau.
Proffil cymunedol: 
Lleolir Ysgol A mewn cyn pentref diwydiannol gwledig ger Afon Tawe, sydd yn ôl cyfrif 2021 â phoblogaeth o 4,820 o bobl (PARISH, 2021). Mae’r ysgol wedi ei lleoli tua thair ar ddeg milltir i’r Gogledd Ddwyrain o Abertawe ac yn rhan o awdurdod unedol Castell-nedd Port Talbot. Gellir ystyried yr ardal fel un sy’n gyfoethog o ran cyfleusterau dysgu o ganlyniad i’r holl adnoddau sydd yn perthyn i’r gymuned megis capeli, siop farchnad a sawl busnes lleol, i gyd o fewn pellter cerdded i’r ysgol. Ymhellach , gellir disgrifio’r ardal fel ardal werdd gan fod gymaint o leoliadau naturiol megis cae chwaraeon, mynyddoedd ac afonydd o gwmpas.
Yn ôl gwefan yr ysgol (2024), cychwynna disgyblion yn dair oed a gorffen yn ddeunaw.  Nodir  balchder o’r fraint i gael mynediad at gyfleusterau o'r radd flaenaf ar wefan yr ysgol, sydd yn galluogi mynediad disgyblion at gyfleoedd cyfoethogi rhagorol ar draws bob maes dysgu a phrofiad; er enghraifft profiadau arlwyo, gwyddonol, chwaraeon a pherfformio (Ysgol A, 2024). Argymhellodd adroddiad Estyn (2024, t.4) i Ysgol A ddarparu mwy o brofiadau amrywiol o ddysgu i’w disgyblion. Gall Ysgol A ddefnyddio’r mynediad at gyfleusterau a’r ardal leol sydd yn gyfoethog fel cyfleoedd dysgu ac addysgu er mwyn cwrdd â’r argymhelliad yma.
Yn ôl data diweddar Llywodraeth Cymru (My Local School, 2024), mae gan adran gynradd Ysgol A 155 o ddisgyblion, 2.2% sydd yn uniaethu yn ethnig a 14.8% sydd yn derbyn prydau ysgol am ddim. Ysgol gymharol fach o gymharu ag ysgolion cynradd eraill o fewn yr un ardal ydy Ysgol A. Ymddengys data ar wefan My Local School (2024) fod gan nifer o ysgolion o fewn yr un awdurdod dros ddwywaith yn fwy o ddisgyblion nag Ysgol A, er enghraifft Ysgol Castell Nedd sydd â 404 o ddisgyblion. Amlyga data My Local School (2024) fod maint dosbarthiadau Ysgol A  yn gymharol fach heb fod mwy na 22 o ddisgyblion mewn dosbarthiadau. Gall niferoedd bychan dosbarthiadau Ysgol A  goblygu cyfleodd dysgu i’r disgyblion megis gwibdeithiau a theithiau. Gellir dadlau y byddai hyn yn anoddach i’w gynnal mewn ysgolion â dosbarthiadau mawr . Mae Nguyen (2014) a Llywodraeth Cymru (2011, t.50) o’r farn bod dosbarthiadau bach yn hyrwyddo mwy o ryngweithiad rhwng yr athro a’r disgyblion ac felly mwy o sylw i’r disgyblion sydd angen cymorth pellach. Awgryma data My Local School (2024)  fod dosbarthiadau bach Ysgol A yn fanteisiol oherwydd mae 4% o ddisgyblion yr ysgol ag anghenion dysgu ymhellach. Pe ystyrir goblygiad sylw ychwanegol a nodwyd gan Nguyen (2014), gellir cefnogi’r disgyblion gan ddarparu mwy o gyfleoedd i dderbyn sylw ychwanegol. Serch hynny, noda adroddiad Estyn (2022, t.5) ragoriaeth  o ran gallu Ysgol A i gynnal cefnogaeth ac ymyrraeth effeithiol i’r disgyblion ag anghenion dysgu ychwanegol [ADY o hyn ymlaen] gan feithrin llwyddiant disgyblion. 
Nid oes modd cyrchu cynllun datblygu’r ysgol oddi ar wefan Ysgol A. O ganlyniad, gellir dadlau nad yw ymgysylltiad rhwng yr ysgol a’r rhieni/gofalwyr yn gadarn. Mewn cyferbyniad, ymddengys wefan Ysgol A bod gan yr ysgol Gymdeithas Rhieni ac athrawon [CRhA o hyn ymlaen] ymroddgar sydd â’r bwriad o greu a datblygu cysylltiadau cryf rhwng yr ysgol a’r cartref (Gwefan Ysgol A,2024). Felly,  er nad oes mynediad i gynllun datblygu trafodir gweledigaeth Ysgol A ar ei gwefan (2024). Atgyfnerthwyd pwysigrwydd y syniad o ‘berthyn’ at gymunedau a sut mae cwricwlwm yr ysgol  yn magu’r ymdeimlad o berthyn trwy’r gwaith maent yn cyflawni. Ymhellach, nodir ei rhyngweithiad i gyfrannu’n bositif at gymunedau'r ardal leol (gwefan Ysgol A, 2024). Yn ôl Llywodraeth Cymru (2015, t.5) mae ymgysylltiad rhwng rhieni ag athrawon yn meithrin perthnasoedd, boed drwy wrando ar rieni/gofalwyr mewn ffordd agored, fyfyriol a thosturiol, felly gall cyfraniad yr ysgol i greu’r cyswllt yma efo rhieni/gofalwr trwy’r CRhA fod o fantais fawr i’r ysgol a’i disgyblion.
Awgrymiadau ar gyfer ymgysylltu â’r gymuned i gefnogi dysgu 
Cefnogi cymuned ddwyieithog:
Dyfynnwyd yn adroddiad Estyn (2020, t.14 ) “mae cynnwys rhieni mewn dysgu plant yn arf grymus ar gyfer gwella ysgolion”.  Cytuna’r Siarter Iaith (HWB, 2024, t.19) gan atgyfnerthu pwysigrwydd cydweithio mewn partneriaeth â chymuned ehangach yr ysgol i gefnogi disgyblion. Cefnoga ddamcaniaeth system eicoleddol Bronfenbrenner hefyd y syniad o gydweithio â’r gymuned i gefnogi datblygiad plant. Cynigwyd y syniad fod y plentyn sydd yn datblygu wedi ei amgylchynu’n nythol gan gilfachau o berthnasoedd fel set o ddoliau Rwsiaidd (1979, t. 3, cyfeirnodwyd yn Leonard , 2011, t.990). Esbonnir sut gall yr haen mesosystem megis perthnasoedd rhwng aelodau’r teulu a’r athrawon effeithio ar y plentyn sydd yn datblygu (Leonard, 2011, t. 990).
Diffinnir Ysgol A fel “ysgol gynradd cyfrwng Cymraeg.” Disgwylir i ysgol o’r categori hwn gyfathrebu â disgyblion trwy’r iaith Gymraeg a’r rhieni yn y ddwy iaith (Llywodraeth Cymru, 2007, t. 8). Dywed adroddiad Llywodraeth Cymru (2007, t. 8) fod disgwyl i ddisgyblion boed beth bynnag iaith yr aelwyd, gyrraedd safon uwch yn y Gymraeg erbyn diwedd cyfnod allweddol 2. Serch hynny, dengys canlyniad arbrawf, yn seiliedig ar brofi sgiliau Gymraeg disgyblion, fod yna ymgysylltiad rhwng disgyblion sy’n hanu o aelwydydd Cymraeg â ffyniant  academaidd (Morris, 2010, t.112) . Ym mhroffil Ysgol A mae 45.2% o ddisgyblion yn siarad Cymraeg adref. Serch hynny, arwyddocaol yw nodi fod yr ystadegau yma’n cynnwys yr adran uwchradd yn ogystal. Wrth ystyried y ffigwr yma a chanlyniadau’r arbrawf, awgrymir bod mwy na hanner o ddisgyblion yr ysgol yn llai ffyniannus yn academaidd. Dylai Ysgol A felly ystyried sut gellir cefnogi'r disgyblion sydd â “Chymraeg fel iaith ychwanegol” [CIY o hyn ymlaen].
Awgryma Sefydliad Gwaddol Addysg (2023) [SGA o hyn ymlaen]  y gall ysgolion ymgysylltu â’r gymuned trwy wahodd rhieni/gofalwyr i’r ysgol i fynychu sesiynau i wella eu sgiliau iaith a llenyddiaeth. Gall Ysgol A ddefnyddio’r awgrym yma i wella cynefindra rhieni/gofalwyr o’r iaith Gymraeg i gefnogi eu plant gartref fel yr ‘arf grymus’ a awgryma Estyn . Awgrymir y byddai hyn yn ddull effeithiol i Ysgol A gyda mynediad i lawer o gyfleusterau, a gofod i gynnal sesiynau. Yn ogystal, awgrymir bod defnyddio’r dull ‘ymgysylltiad rhieni’ a nodir gan SGA fod yn fanteisiol i Ysgol A nid yn unig yn economaidd gan ei fod yn adnabyddus fel dull “low cost, high impact” ond hefyd trwy weld cynnydd mewn hyder ieithyddol y plant. Cefnoga Morris (2010, t.114) hyn gan nodi po fwyaf y clyw plant yr iaith Gymraeg po fwyaf gwell bydd eu dealltwriaeth a’u sgiliau siarad. Beth bynnag fo’r awgrymiadau astudiaethau, nid yw’r dull yma’n gwbl gymhwysol i ddisgyblion o deuluoedd difreintiedig a thuedda i ymddangos yn llai effeithiol i’r teuluoedd yma (SGA, 2023). 
Wrth ystyried hyn, dylid ystyried nad yw teithio yn opsiwn i bob teulu. Gall Ysgol A gefnogi’r teuluoedd sydd yn methu mynychu’r sesiynau trwy anfon llyfrau darllen cyfrwng Gymraeg adref. Cytuna Llywodraeth Cymru (2024), ond credir y dylai copïau fod yn y ddwy iaith i gefnogi’r gymuned ddwyieithog. Gall hyn fod yn fanteisiol i rieni/gofalwyr sydd â diffyg hyder yn y Gymraeg a chynnig cyfle i rieni allu cefnogi eu plant wrth iddynt gwblhau tasgau yn Gymraeg. Yn ogystal, gall Ysgol A elwa o hyn oherwydd fel noda proffil yr ysgol, mae 14.8% o ddisgyblion yn derbyn prydau ysgol am ddim. Gall hyn awgrymu’r nifer sydd yn dod o deuluoedd difreintiedig. Awgrymir y gall disgyblion Ysgol A elwa o’r dull yma hefyd, oherwydd mae darllen yn cefnogi disgyblion i gyrraedd cerrig milltir lleferydd ac iaith a gwneud yn well yn yr ysgol (BookTrust, 2024, t. 2). Er y fantais, nid yw gosod tasgau gwaith cartref yn gynhwysol i bob disgybl oherwydd gall atgyfnerthu gwahaniaethau economaidd-gymdeithasol mewn cyflawniad disgyblion (OECD, 2014, t. 4, cyfeirnodwyd yn Williams, 2017, t.100).



Defnyddio’r ardal leol:  
Nododd Cwricwlwm i Gymru dylai disgyblion dderbyn cyfleoedd i drafod ac archwilio eu safbwyntiau personol ar fydolygon crefyddol ac anghrefyddol (Hwb, 2024). Amlinella proffil yr ysgol fod 2.2% o ddisgyblion Ysgol A yn uniaethu fel disgyblion ethnig. Esbonia Natalie Jones yn ei chyflwyniad ei phrofiad o fod yn ddisgybl ethnig yn yr ysgol ac effaith negyddol a brofodd gan nodi nad oedd digon o gynrychiolaeth o gymuned ethnig yn ei hysgol (Yr Athrofa, 2021).
Gall Ysgol A gynrychioli’r gymuned ethnig trwy ymgysylltu â’r ardal leol trwy drefnu a chynnal profiadau dysgu eang i’r disgyblion. Mae'r ‘dull ychwanegu ethnig’ yn cynnig cyfle i'r athro fewnbynnu cynnwys ethnig i'r cwricwlwm heb ei ailgyfansoddi ( Banks, 2010, t. 37). Gall yr ysgol ychwanegu cynnwys ethnig gan ddefnyddio’r dull  a nodwyd gan Banks trwy drefnu taith i’r capel sydd drws nesaf i’r ysgol. Gellir defnyddio’r capel i gyflwyno gwers ar gredoau a hiliau gwahanol i’r disgyblion er mwyn creu’r ymdeimlad o gynrychiolaeth i gefnogi’r gymuned ethnig. Yn ogystal, byddai hyn yn cefnogi'r cwricwlwm sydd yn nodi y dylai disgyblion dderbyn cyfleoedd i drafod pynciau crefyddol ac anghrefyddol. Pwysig iawn fyddai creu awyrgylch ddiogel i gynnal cyfleoedd i’r disgyblion deimlo’r rhyddid i allu gofyn cwestiynau. Nododd Arshad, Wrigley a Pratt (2019 , t.149), wrth i ddisgyblion dderbyn  cyfleoedd i archwilio eu hunaniaeth dylent dderbyn y cyfle i siarad yn onest ac yn ddewr am anghydraddoldebau sydd yn effeithio ar eu profiadau bywyd bob dydd o ganlyniad i’w hunaniaeth/hil/cred. Gall Ysgol A a’r disgyblion elwa o’r awgrym yma o ganlyniad i’r niferoedd bychan o ddysgwyr mewn dosbarthiadau gan hyrwyddo’r cyfle i addysgu tu allan i’r ystafell dosbarth, gellir dadlau y byddai’n anoddach i ysgolion â nifer fawr o blant.
Yn ogystal â datblygu dealltwriaeth grefyddol disgyblion,  gall Ysgol A ddefnyddio ei hardal leol i ddatblygu sgiliau gwybyddol disgyblion megis sgiliau mathemateg a rhifedd. Ychwanega Cwricwlwm i Gymru y dylai disgyblion gael cyfleoedd i archwilio amgylcheddau mathemategol cyfoethog dan do a thu allan i’r ysgol (HWB, 2024). Wrth ystyried  hyn, byddai’n syniad cynnal profiadau addysgu amrywiol tu allan i’r ysgol, megis gwersi ar sut i ddelio ag arian. Gall Ysgol A fynd â grŵp o ddisgyblion ar daith i’r siop gornel leol sydd drws nesaf i’r ysgol, i adeiladu ar wers flaenorol am werth arian a chost nwyddau. Gall hyn ddatblygu sgiliau datrys problemau’r plant, er enghraifft faint o afalau gellir prynu gyda swm penodol o arian a faint fyddai’r gweddill.
Arwyddocaol fyddai ymchwilio i gyfleoedd amrywiol i ddatblygu sgiliau mathemategol disgyblion. Gall Ysgol A ddatblygu sgiliau mathemategol disgyblion ymhellach trwy edrych ar yr hyn sydd yn bwysig o fewn y Maes Dysgu a Phrofiad hwn, er enghraifft siapiau. Lleolir cae mawr ar safle’r ysgol felly gall Ysgol A fanteisio ar agosatrwydd y cae a defnyddio’r gwagle agored i gynnal gwers. Gellir defnyddio’r cae i fynd am dro efo’r disgyblion efo clipfyrddau a phensiliau a nodi sawl siâp gwahanol maent yn darganfod. Byddai’r ysgol yn gallu elwa o hyn gan nad oes angen trefnu taith fws nac archebu nwyddau gan fod adnoddau naturiol am ddim. Mantais arall o ddefnyddio’r cae yw bod hi’n ardal ddiogel agored sy’n perthyn i’r ysgol felly’n cynnal rhyddid i’r plant efo’r ymdeimlad o ddiogelwch i’r athrawon gan nad oes cerbydau na ddieithriaid. Cefnoga ddamcaniaeth amlwybyddiaeth Gardner y syniad o ddefnyddio’r amgylchedd i gefnogi dysgu gan nodi, “mae plant yn dysgu orau trwy ryngweithiad ac archwilio’r amgylchedd” (Gardner , 1999, cyfeirnodwyd yn Rees a Gealy, 2013, t.11). Pe ystyrir theori Gardner (1999), gall disgyblion elwa o ddefnyddio’r amgylched leol i ddysgu gan eu bod yn dysgu orau trwy ryngweithio tu allan i’r ystafell ddosbarth. Yn ogystal, awgryma astudiaethau y gall plant heb brofi a magu ymwybyddiaeth o fyd natur o’u cwmpas, ennyn canolbwyntio byr a sgiliau synhwyraidd llai datblygedig (Louv, 2013, t.214). Felly, byddai defnyddio’r awyr agored yn fanteisiol i’r disgyblion gan ddatblygu eu sgiliau synhwyraidd, gallu i ganolbwyntio yn ogystal â’u sgiliau gwybyddol.
I gloi, er mwyn i Ysgol A ymgysylltu’n effeithiol â’r gymuned, allweddol fyddai ystyried effaith posib yr awgrymiadau  uchod ar ddisgyblion yr ysgol, gan nad yw sefyllfa gartref pob disgybl yn gyfartal. Yn ei gyfanrwydd, er gall yr awgrymiadau a nodwyd fod yn effeithiol, credir ei bod yn hynod o bwysig i’r ysgol fuddsoddi amser ychwanegol i gefnogi disgyblion na dderbynnir cymorth gartref. Yn y pendraw, byddai buddsoddiad ychwanegol yn sicrhau fod y disgyblion yma’n derbyn yr un cyfleoedd â disgyblion eraill boed beth bynnag eu sefyllfa adref.

